
	ประกาศองค์การบริหารส่วนตำบลบ่อน้ำร้อน

	เรื่อง  สอบราคาจ้างก่อสร้างถนนคอนกรีตเสริมเหล็กสายสำนักสงฆ์คลองยาง หมู่ที่ ๔ 
บ้านท่าส้ม ตำบลบ่อน้ำร้อน อำเภอกันตัง จังหวัดตรัง

	 

	             องค์การบริหารส่วนตำบลบ่อน้ำร้อนมีความประสงค์จะ สอบราคาจ้างก่อสร้างถนนคอนกรีตเสริมเหล็กสายสำนักสงฆ์คลองยาง หมู่ที่ ๔ บ้านท่าส้ม ตำบลบ่อน้ำร้อน อำเภอกันตัง จังหวัดตรัง  (รายละเอียดตามแบบแปลน อบต.บ่อน้ำร้อน) ราคากลางของงานก่อสร้างในการสอบราคาครั้งนี้ เป็นเงินทั้งสิ้น ๔๙๑,๐๐๐.๐๐ บาท (สี่แสนเก้าหมื่นหนึ่งพันบาทถ้วน)

	                ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า๑๙๖,๔๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลบ่อน้ำร้อน ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	             ๕. บุคคลหรือนิติบุคคลที่เข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
             ๖. บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-GP) ต้องลงทะเบียนในระบบ e-GP

             ๗. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งไม่เกินสามหมื่นบาท คู่สัญญาอาจจ่ายเป็นเงินสดก็ได้

              กำหนดดูสถานที่ก่อสร้างในวันที่ ๒๙ พฤษภาคม ๒๕๖๐ ตั้งแต่เวลา ๑๐.๐๐ น. ถึงเวลา ๑๑.๐๐ น. ณ ถนนสายสำนักสงฆ์คลองยาง หมู่ที่ ๔ บ้านท่าส้ม ตำบลบ่อน้ำร้อน อำเภอกันตัง จังหวัดตรัง และกำหนดรับฟังคำชี้แจงรายละเอียดเพิ่มเติมในวันที่ ๒๙ พฤษภาคม ๒๕๖๐ ตั้งแต่เวลา ๑๓.๐๐ น. เป็นต้นไป

	                 กำหนดยื่นซองสอบราคา ในวันที่ ๒๓ พฤษภาคม ๒๕๖๐ ถึงวันที่ ๖ มิถุนายน ๒๕๖๐ ตั้งแต่เวลา๐๘.๓๐ น. ถึงเวลา ๑๖.๓๐ น. โดยวันที่ ๒๓ พฤษภาคม ๒๕๖๐ ถึงวันที่ ๕ มิถุนายน ๒๕๖๐ ยื่นซอง ณ กองคลัง องค์การบริหารส่วนตำบลบ่อน้ำร้อน อำเภอกันตัง จังหวัดตรัง และในวันที่ ๖ มิถุนายน ๒๕๖๐ ยื่นซอง ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ สำนักงานส่งเสริมการปกครองท้อง ถิ่นอำเภอกันตัง (หลังที่ว่าการอำเภอกันตัง) และกำหนดเปิดซองใบเสนอราคาในวันที่ ๗ มิถุนายน ๒๕๖๐ ตั้งแต่เวลา ๑๐.๐๐ น. เป็นต้นไป


	          ผู้สนใจติดต่อขอซื้อเอกสารสอบราคาจ้าง ในราคาชุดละ  500 บาท (ห้าร้อยบาทถ้วน) ได้ที่ กองคลัง องค์การบริหารส่วนตำบลบ่อน้ำร้อน อำเภอกันตัง จังหวัดตรัง ในวันที่ ๒๓ พฤษภาคม ๒๕๖๐ ถึงวันที่ ๕ มิถุนายน ๒๕๖๐ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.bornamron.go.th หรือสอบถามทางโทรศัพท์หมายเลข ๐๗๕-๒๙๒๐๐๐ ในวันและเวลาราชการ

	 
 

	ประกาศ  ณ  วันที่  ๒๓  พฤษภาคม  พ.ศ. ๒๕๖๐

